Ethel Cauchi mhux wiċċ ġdid għax-xandir Malti, hekk kif ħadet sehem f’diversi teledrammi, u eventwalment ippreżentat għadd ta’ programmi wkoll, fosthom ‘SOS Pets’. Ethel għandha tlett itfal li huma l-mimmi t’għajnejha. Madanakollu, Ethel għandha daqstant ieħor għal qalbha l-annimali. F’dan l-isfond, fl-2017, Ethel nediet kampanja fuq il-midja soċjali tagħha bl-isem ta’ ‘Ħudni d-dar’, li wasslet għal rekord ta’ annimali li ġew addottati. Biex issir taf aktar dwar dan u aktar, segwi ‘X’sar minnhom’, illejla fl-10.05pm fuq TVM, hekk kif il-mistiedna tal-programm ta’ din il-ġimgħa ser tkun proprju Ethel.